വാട്സാപ് മെസേജുകൾ അപ്രത്യക്ഷമാകുന്നത് എങ്ങനെ?
Channel: Anweshanam
Date: 07/10/2019

പുതിയതും രസകരവുമായ സവിശേഷതകൾ കൊണ്ടുവരാൻ വാട്സാപ് നിരന്തരം പ്രവർത്തിക്കുന്നുണ്ട്. ഐ‌ഒ‌എസ് 13 ന്റെ ഇരുണ്ട തീമിന് അനുയോജ്യമായ ഐ‌ഒ‌എസ് അധിഷ്‌ഠിത പുതിയ വാട്സാപ് പതിപ്പ് ഉടൻ പുറത്തിറങ്ങും. സ്റ്റാറ്റസ് ടാബിലും നിരവധി പുതിയ ഫീച്ചറുകൾ വരുന്നുണ്ട്. ഫോട്ടോകൾ‌, വിഡിയോകൾ‌, ജി‌ഫ്‌ സ്റ്റിക്കറുകൾ‌, ഇമോജികൾ‌ മുതലായവ സ്റ്റാറ്റസിൽ ഉചിതമായി ഉൾപ്പെടുത്താൻ ഇത് ഉപയോക്താക്കളെ സഹായിക്കും. എന്നാൽ കഴിഞ്ഞ ദിവസങ്ങളിൽ വാട്സാപ് ഉപയോക്താക്കൾക്കിടയിൽ ഏറ്റവും കൂടുതൽ ചർച്ച ചെയ്യപ്പെട്ടത് മെസേജുകൾ അപ്രത്യക്ഷമാകുന്ന ഫീച്ചർ തന്നെയാണ്.ഈ ഫീച്ചർ കൊണ്ട് ഉപയോക്താക്കൾക്ക് എന്തു നേട്ടം? വാട്സാപ്പിന്റെ മെസേജ് അപ്രത്യക്ഷമാകുന്ന ഫീച്ചർ ഉപയോക്താക്കൾക്ക് സമയപരിധി നിശ്ചയിക്കാൻ അനുവദിക്കുന്നതാണ്. ഇതിനുശേഷം അവർ തിരഞ്ഞെടുത്ത സന്ദേശങ്ങൾ താനെ അപ്രത്യക്ഷമാകും. പിന്നീട് ആ മെസേജുകൾ എവിടെയും അവശേഷിക്ക‌ില്ല.


ഈ ഫീച്ചർ സോഷ്യൽ മെസേജിങ് ആപ്ലിക്കേഷനായ ടെലിഗ്രാമിന്റെ സീക്രട്ട് ചാറ്റ് സവിശേഷതയ്ക്ക് സമാനമാണ്. ഇതിൽ അയച്ച എല്ലാ സന്ദേശങ്ങളും സ്വയം നശിപ്പിക്കുന്ന ടൈമറുമായാണ് ബന്ധിപ്പിച്ചിരിക്കുന്നത്. സ്വീകർത്താവ് സന്ദേശം വായിച്ചുകഴിഞ്ഞാൽ ടൈമർ ആരംഭിക്കുകയും ടൈമർ ഓഫാകുമ്പോൾ അല്ലെങ്കിൽ അയച്ചയാൾ നിശ്ചയിച്ച സമയപരിധി അവസാനിക്കുമ്പോഴോ സന്ദേശം അയച്ചയാളിൽ നിന്നും സ്വീകർത്താവിന്റെ ഇൻബോക്സിൽ നിന്നും ഇല്ലാതാക്കപ്പെടും.വാട്സാപ്പിലെ സംഭവവികാസങ്ങൾ നിരീക്ഷിക്കുന്ന ബ്ലോഗ് സൈറ്റായ WABetaInfo ആണ് ഈ റിപ്പോർട്ട് പുറത്തുവിട്ടത്. വാട്സാപ്പിന്റെ 2.19.275 പതിപ്പ് വഴി ഈ അപ്‌ഡേറ്റ് പുറത്തിറക്കുമെന്നാണ് അറിയുന്നത്. അതായത് കമ്പനിയുടെ ആൻഡ്രോയിഡ് അധിഷ്‌ഠിത അപ്ലിക്കേഷനിൽ മാത്രം ഈ ഫീച്ചർ പ്രവർത്തിക്കുന്നുണ്ടെന്ന് അർഥമാക്കുന്നു